**भारत सरकार**

मानव संसाधन विकास मंत्रालय

उच्‍चतर शिक्षा विभाग

राज्‍य सभा

अतारांकित प्रश्‍न संख्‍या: 1149

उत्‍तर देने की तारीख: 16 दिसम्‍बर, 2013

**तमिलनाडु के केन्द्रीय विश्वविद्यालय में संकाय की क्षमता**

1149. श्री टी॰ के॰ रंगराजनः

क्या मानव संसाधन विकास मंत्री यह बताने की कृपा करेंगे किः

(क) तमिलनाडु के केन्द्रीय विश्वविद्यालय, तिरूवरूर में संकाय सदस्यों की संस्वीकृत क्षमता कितनी है;

(ख) क्या संकाय सदस्यों का कोई स्थान रिक्त है और यदि हां, तो कितने और किस विभाग में; और

(ग) रिक्तियों को भरने के लिए किए गए प्रयासों का ब्यौरा क्या है?

**उत्‍तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

(क) और (ख) : केन्‍द्रीय विद्यालय, तमिलनाडु द्वारा भेजी गई सूचना के अनुसार यूजीसी ने विश्‍वविद्यालय को प्रोफेसर, एसोसिएट प्रोफेसर और सहायक प्रोफेसर के 151 पद क्रमिक आधार पर आबंटित किए हैं। संस्‍वीकृत पदों, भरे हुए पदों और रिक्तियों की संख्‍या का ब्‍यौरा नीचे दिया गया है:-

|  |  |  |  |  |
| --- | --- | --- | --- | --- |
| पद | संस्‍वीकृत पद | भरे हुए पद | खाली पद | अनुबंध पर भरे हुए पद |
| प्रोफेसर | 22 | 02 | 20 | 1 |
| एसोसिएट प्रोफेसर | 43 | 05 | 38 | - |
| सहायक प्रोफेसर | 86 | 20 | 66 | 17 |

विश्‍वविद्यालय ने मंत्रालय को सूचित किया है कि पदों की कोई पूर्व निर्धारित, विभागवार संख्‍या/स्‍वीकृति नहीं है। विभागों को पदों का आवंटन, स्‍वीकृत पदों में से, जब कभी जरूरत हो चल रहे/नए शुरू किए गए कार्यक्रमों के अनुसार किया जाता है।

(ग) : मंत्रालय ने 22.03.11 को 24 पदों के लिए और 06.06.12 को 66 पदों के लिए दो विज्ञापन जारी किए थे। उपर्युक्‍त दो अधिसूचनाओं के माध्‍यम से विश्‍वविद्यालय 27 पदों को भर सका है। दो नियुक्‍त व्‍यक्तियों ने पदभार ग्रहण नहीं किया है और 8 पदों को मद्रास उच्‍च न्‍यायालय के आदेशों के अंतर्गत आस्‍थगित रखा गया है।

इसके अलावा 76 पदों को भरने के लिए विश्‍वविद्यालय जनवरी 2014 में अधिसूचना जारी करेगा जिसमें उपर्युक्‍त दोनों अधिसूचनाओं में रिक्‍त रहे पद शामिल हैं।

\*\*\*\*\*